यो यो हनी सिंह ने कैमरे के सामने आकर कही दिल छू लेने वाली बात, Video हुआ वायरल  
हनी सिंह ने पोस्ट किया वीडियो
कही दिल छू लेने वाली बात
वीडियो हो रहा है वायरल
बॉलीवुड और पंजाबी इंडस्ट्री में अपने रैप सॉन्ग से करोड़ों दिलों के धड़कन बन चुके सिंगर यो यो हनी सिंह (Yo Yo Honey Singh) अब बेहद कम ही नजर आते हैं. हनी सिंह (Honey Singh) अपने आवाज और गाने की लिरिक्स से लोगों के दिलों में आसानी से बस जाते हैं. उनके फैन्स भी उन्हें काफी पसंद करते हैं. फैन्स का उतावलापन इतना है कि जब भी हनी सिंह (Honey Singh) का कोई भी वीडियो आता है तो झट से मिनटों में वायरल हो जाता है. इंटरनेट पर हनी सिंह (Honey Singh) के गाने हमेशा से छाए रहे हैं और एक बार फिर वह अपने फैन्स को एक सरप्राइज देने की तैयारी करने जा रहे हैं. इसके लिए यो यो हनी सिंह (Yo Yo Honey Singh) अपने ऑफिशियल इंस्टाग्राम अकाउंट पर एक वीडियो अपलोड किया है. इस वीडियो में उन्होंने अपने आने वाले नए प्रोजेक्ट के बारे में बताया है.
 
A post shared by Yo Yo Honey Singh (@yyhsofficial) on Mar 8, 2019 at 12:39am PST
 
यो यो हनी सिंह (Yo Yo Honey Singh) ने वुमन्स डे (Womens Day) पर एक नया वीडियो अपलोड किया. उन्होंने महिला सशक्तिकरण पर एक गाना जल्द ही रिलीज करने का ऐलान कर दिया है. हनी सिंह ने इस वीडियो को अपलोड करते हुए कहा, 'वुमन्स डे पर सभी मां, बहनें और सभी महिलाओं को यो यो हनी सिंह की तरफ से बहुत बहुत बधाई. और मैंने एक वुमन इम्पॉवरमेंट पर एक गाना बनाया है, जो तकरीबन 5-6 महीने में रिलीज करूंगा. मुझे भरोसा है कि आप लोगों को बहुत पसंद आएगा. यो यो हनी सिंह... ऐसे ही दुआए देते रहिए.' इस वीडियो में हनी सिंह अपने स्टूडियो में दिखाई दे रहे हैं.
बता दें कि यो यो हनी सिंह (Yo Yo Honey Singh) ने ब्रेक के दौरान लगभग दो दर्जन गीतों पर काम किया और जिसमें से कुछ पिछले साल रिलीज भी हो चुके हैं. अपनी सेहत और गैप के बारे में हनी सिंह बताया, "पिछले दो साल में, मैं बहुत अच्छा महसूस कर रहा हूं. स्वास्थ्य अच्छा रहा है और इसलिए मैंने इस दौरान विभिन्न गानों पर काम किया है. दुनिया भर के संगीत से प्रेरणा लेते हुए और सीखते हुए, मैंने पिछले कुछ साल में कई गाने बनाए हैं, उनमें से कुछ इस साल रिलीज हो चुके हैं."